Diari Oficial de la Generalitat Valenciana


Sumari del DOGV 3087, del 26-09-1997 (1997/10731)

DECRET 230/1997, de 2 de setembre, del Govern Valencià, pel qual es cedeix l'ús gratuït, per termini de vint anys, a l'Ajuntament de Moncofa, dels terrenys de 16.840 m2 situats en la partida de Beniesma de Moncofa, destinats a usos esportius i camp de futbol.
-------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/02/230/dof/vci/html**

### Dades del document

Número de DOGV
:   3087

Data del DOGV
:   26-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10156


Data del document
:   02-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 230/1997, de 2 de setembre, del Govern Valencià, pel qual es cedeix l'ús gratuït, per termini de vint anys, a l'Ajuntament de Moncofa, dels terrenys de 16.840 m2 situats en la partida de Beniesma de Moncofa, destinats a usos esportius i camp de futbol. [  
Mitjançant escriptura de permuta, atorgada davant el notari de València Sr. Antonio Soto Bisquert, de data 5 de març de 1991, la Generalitat Valenciana va adquirir l'immoble, de 16.840 m2 de superfície, situat en la partida Beniesma de Moncofa.  
Consta en l'Inventari General de Béns i Drets de la Generalitat Valenciana, amb el número A02/12/077/0002, com a bé patrimonial i inscrit en el Registre de la Propietat de Moncofa, tom 1.267, llibre 98, foli 136, finca 11.234.  
L'Ajuntament de Moncofa ha sol·licitat la cessió gratuïta de l'immoble assenyalat per a ser destinat a usos esportius i camp de futbol.  
La Direcció General de l'Esport no preveu la utilització actual de l'immoble per a fins esportius.  
Atès la utilitat pública i l'interès social de la finalitat per a la qual es destinarà l'immoble, vist el que disposa l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 2 de setembre de 1997,  
DECRETE  
Article 1  
Cedir, per termini de vint anys, a l'Ajuntament de Moncofa, el dret d'ús de l'immoble de 16.840 m2 de superfície, situat en la partida de Beniesma d'aquest municipi, amb la condició que, en el termini de dos anys, s'hi construesca un camp de futbol.  
Article 2  
Una vegada transcorregut el termini de la cessió, l'immoble i tots els seus accessoris revertiran de ple dret a la Generalitat Valenciana.  
Si l'immoble cedit no és destinat a l'ús previst durant el termini fixat o deixa de ser-ho posteriorment, es considerarà resolta la cessió i l'immoble revertirà a la Generalitat Valenciana amb les seues pertinences i accessoris.  
DISPOSICIÓ FINAL  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa aquest decret.  
València, 2 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda y Administració Pública,  
JOSÉ LUIS OLIVAS MARTÍNEZ


Còpia Permalink ELI